钦定古今图书集成/明伦汇编/官常典/第087卷 > 彭思王元则
## 钦定古今图书集成/明伦汇编/官常典/第087卷 > 彭思王元则

按《唐书》本传：“彭思王元则，字彝初，王荆，出为婺州刺
史。贞观十年，徙王为遂州都督，以冠服奢僭免。久之，
为澧州刺史，更折节厉行。薨，赠司徒、荆州大都督，陪
葬献陵。高宗登望春宫，过其丧，哭之恸。无子，以霍王
子绚嗣。龙朔中，封南昌王。薨，子志暕嗣，开元中，为宗正卿。”